Zhantas/Cleaned-Kyrgyz_Wikipedia huggingface dataset:
Кожомкул музейи

Кожомкул музейи 1989-ж. июлда Кожомкул Каба уулунун 100 жылдык мааракесине арналып, Кожомкул кыштагында уюштурулган.
 
Музейдин имараты мурунку 8-Март колхозунун комсомол уюмунун жана колхоз башкармасынын төрагасынын демилгеси менен курулган.
Музейдин жалпы аянты 80 м2, 4 бөлмөдөн турат.
Анда 1500дөн ашык экспонат бар.

Музей экспозициясына Кожомкулдун ичиги, чепкени, шымы, устачылык аспаптары (көөрүк, балта, чот), мергенчилик курал-жарактары, урунган идиштери, кол жазмасы, черткен комузу, жалаң күмүш менен көркөмдөлүп, казак зергери белекке берген ат жабдыгы, өмүр жолуна байланышкан тарыхыйархивдик фото сүрөттөр, живопистик сүрөттөр менен документтердин көчүрмөлөрү коюлган.
Ошондой эле балдары, неберелери, байбичеси, тели-теңтуштары, курдашы Исабек устанын да сүрөттөрү, урунган буюмдары коюлган.
Музей алдына Кожомкул көтөргөн таштар (Жоо-Жүрөктөгүсү 620 кг, Чаргымбайдын күмбөзүндөгүсү 600, Арамзадагысы 690, Жоо-жүрөктөн атасы тээп жылдырган таш 1274 кг) жайгаштырылган.

Музей экспозициясынын автору Акималы Чекиров.
Ал музейинде атайын иштеген киши жок, бирок Кожомкулдун урпактары тейлейт.
Ошондой эле Кожомкул жөнүндөгү экспонаттар Жумгал райондук тарых музейине да коюлган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Кожомкулдун эстелиги

Кожомкулдун эстелиги - Бишкек шаарындагы Кожомкул атындагы спорт сарайынын чыгыш бет маңдайында орнотулган.
 
2004-ж. Суусамыр эли жана белгилүү ишкер Конушбаев Тынчтыкбек жеке каражатына тургузган.
Эстеликтин автору белгилүү скульптор Сыдыков Базарбек Кимбилдиевич.

Скульптуранын бийиктиги 4,5 м, постаментиники4л, жалпы бийиктиги 8,5 м.
Эстелик жезден жасалып, динамикалуу аллегориялык формада болуп, ат көтөрүп турганы чагылдырылган.
Эстеликтин бардык скульптуралык композициясын кошкондогу салмагы 100 т.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Кожомкул атындагы эскерүү турнири

Кожомкул атындагы эскерүү турнири жыл сайын өткөрүлөт.
 
1975-ж. союздук деңгээлде уюштурулган.
Кийин 1992-жылдан эл аралык мааниде өткөрүлүп келе жатат.
Эркин күрөш техникасы жагынан кыргыздын улуттук оюну күрөшкө жакын.
Элибиз илгертеден балбандарды жогору баалап, сыйлап келген.
Ошол балбандарыбыздын бири Кожомкул Каба уулу.
Алгач аны эскерип 1962-ж. Фрунзе (Бишкек) шаарында эркин күрөш боюнча биринчи турнир өткөрүлүп, ага Орто Азия республикаларынан, Казакстандан жана Россия Федерациясынан күрөш чеберлери катышкан.
Бул турнирдин өткөрүлүп турушу Республикадагы эркин күрөш боюнча спортчулар үчүн чоң мектеп болуп калды.
 
Бул турнирге катышкан спортучулар кийин СССРдин чемпиондору болушкан.
Алар: А. Гансатаров, А. Айханов, А. Бугубаев, К. Өмүралиев ж. б.
 
Кыргызстан эгемендүүлүк алгандан кийин бул турнирге катышып спорт чеберлери болушкандар – Н. Дөңбаев, Р. Мажинов, М. Бобурбеков, А. Аскаров, Н. Изабеков, Б. Өмүракунов Дүйнөнүн жана Азиянын чемпиондору болгондор - У. Надырбек, И.
Озумбеков, А. Төрөгелдиев, С. Таабалды, М. Будунов, Н. Турарбек, С. Толубаев 2009-ж. 29-30-майда эркин күрөш боюнча Кожомкул балбандын байгесине арналган 47-эл аралык турнир Бишкекте Кожомкул атындагы спорт сарайында өткөрүлүп, ага Полыпа, Кытай, Иран, Россия, Казакстан, Өзбекстан, Тажикстан жана Кыргызстандын спортчулары катышты.
 
Жеңүүчүлөр: М. Хахаров, А. Дөңбаев жана Б. Базаргуруев (Кыргызстан), Р. Марцинкевич (Польша), А. Сватковский, Карбагай (Казакстан), А. Присяжнюк (Өзбекстан).

1962-ж. алгачкы өткөрүлгөн турнирдин жеңүүчүлөрү: С. Чекиров, Э. Жуманалиев, А. Келдибеков, А. Урусов, Ф. Зинченко жана Буйлашев К. Кыргыз элинин атактуу балбаны Каба уулу Кожомкулду эскерүүгө арналган эркин күрөш боюнча турнир спортчулардын чеберчилигин арттырып, жаштар арасында эркин күрөштүн популярдуулугун өркүндөтүп, башка мамлекеттер менен болгон достук жана спорт байланыштарын арттырып келүүдө.
Бул турнир Кыргыз Республикасынын курама командасын улам жаш спортчулар менен толуктап, Кожомкулдун атын түбөлүккө даңазалайт.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Кожомкул атындагы спорт сарайы

Кожомкул атындагы спорт сарайы (дареги: Бишкек шаары, Тоголок Молдо көчөсү, 40).
 
Кыргыз ССРинин мамлекеттик спорт комитетинин демилгеси менен Москва шаарындагы «Союзспортпроект» уюму тарабынан 1967-ж.
долбоорлоо ишине киришип, 1969-ж. долбоорлоо сметалык документтери бүтүрүлгөн.
1971-ж. курулуш иштери башталып, 1974-ж. октябрда ишке киргизилген, бирок курулуш иштери толугу менен бүткөрүлгөн эмес.
1978-жылга чейин бүтүрүү кабыл алынган.
Архитектурасы кооз, монументтүү курулуш (архитекторлору А. Костин, В. Маруков, Е. Юрченсон, инженери К. Ильенко).
Ээлеген аянты 2,57 га.

Имараты 5 корпустан турат.
1. Көрүү залы (42x60 м).
Бул залда спорттун бардык түрү боюнча мелдештер, концерттик программалар жана ар кандай коомдук иш чаралар өтөт.
Зал 3 мин, орундуу.
 
2. Вестибюль жана чакан залдар.
Бул жерде көргөзмөлөр, ярмаркалар өткөрүлүп турат.
 
3. Машыгуу зонасы (54x18 м).
Спорттун бардык түрү боюнча машыгуулар (а. и. оор атлетика боюнча машыгуу залы (36x12 м аянтты ээлейт).
Эки аянты бар.
 
4. Сууда сүзүү бассейни.
Анын узундугу 50 м, туурасы 25 м, бассейндеги суунун көлөмү 2750 м’\ Эки трибунасы бар. 800 орундуу, 3 миңге жакын сууда сүзүүчүнү тейлей алат.
КМШ өлкөлөрүндөгү эң чоң бассейн.
 
5. Администрация корпусу.
Бул жерде сарайдын жетекчилеринин, машыктыРУУчулардын, спорт боюнча кесипкөйлөрдүн жумушчу кабинеттери жайгашкан.
Оор атлетика кол топ, волейбол, баскетбол, теннис, бокс, күрөш, фехтование, спорттук жана көркөм гимнатиска ж. б.
спорттун түрлөрү боюнча республикалык жана эл аралык мелдештер өтүп турат.
Анын жанында Кожомкулдин эстелиги орнотулган (2004).

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Кожомкул атындагы aт майданы

Кожомкул атындагы aт майданы - ат спорт мелдештерин өткөрүүчү жай.
 
 Суусамыр кыштагынан 5 км түштүк-чыгышта, Кароол дөбөнүн түштүк этегинен өткөн Суусамыр - Арал жолунун боюнда жайгашкан.
 Бул ат майдан 2000-ж. Төралиев Садирдиндин демилгеси менен курулган.
 Аянты 16 ганы ээлейт.Ат чабуучу жолдун туурасы 12 м, узундугу 2 км 700 м.
 Айланма жолдун ортосундагы тегиз аянтта көк бөрү да тартылат.
 Ошондуктан майдандын ортосуна тай казан орнотулган.
 Андан сырткары трибуна бар.
 Ага электр линиясы тартылган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Керимбеков Жаркынбек Багышбекович

Керимбеков Жаркынбек Багышбекович (25. 1. 1964, Кызыл-Ой кыштагы - 2004, ошол эле жер) - курулушчу, жетекчилик кызматтарды аркалаган.
 
Фрунзедеги Курулуш техникумун (1987) жана Кыргыз архитектура жана курулуш институтун (1997) бүтүргөн.
Эмгек жолун 1971-жылы чарбада механизатор болуп иштөөдөн баштаган.
1982-84-жылдары Советтик Армияда кызмат өтөгөн.

Кийинчерээк Кара-Балтадагы кант заводунун курулуш бөлүмүндө мастер, 1997-2004-жылдары «Кантчы» жоопкерчилиги чектелген коомдо директор болуп иштеген.
Жайыл райондук кеңешинин депутаты болуп шайланган.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кенжебаев Аманкан Баатырбекович

Кенжебаев Аманкан Баатырбекович (24. 8. 1967-ж. туулган, Москва району, Александровка кыштагы) - ишкер.
 
 Фрунзе совхоз техникумун бүтүргөн (1987; Киршёлк кыштагынан).
 1987-90-жылдары Советтик Аскер-Деңиз флотунда кызмат өтөгөн.
 Айыл чарба жана башка тармактарда эсепчи, зоотехник, кампа башчысы, кооперацияда башкарманын орун басары жана фирмада жабдуучу болуп иштеген (1991- 98).
 1999-жылдан Бишкек эркин экономикалык зонасында (СЭЗ) көзөмөлдөөчү, ага көзөмөлдөөчү, тартип башкармалыгында күзөт жетекчиси, көмөкчү чарбанын, (курулуш боюнча) башкаруучусу кийинчерээк курулуш жана механизация бөлүмүнүн башчысы болгон (1999-2001).
 2001-жылдан Бишкек эркин экономикалык зонасында жоопкерчилиги чектелген өндүрүштүк коомдордо («Арна», 2001-003; «СЭЗ курулуш», 2003-04; «Баден-Сервис», 2005;) башкы директор.
 Ал жетектеген «Баден-Сервис» курулуш долбоорлоо фирмасы Ысык-Көлдөгү «Ак-Марал» (2005; аянты 11000 м2) жана «Радуга West» 2007-08; 3800 м2) эс алуу борборлорун, Американын «Ганси» авиабазасынын казармасын жана ашканасын, «Банк Азия» жабык акционердик коомунун имаратын ж. б. курган.
 2000-ж. Кыргыз Республикасынын мамлекеттик курулушунун 1-деңгээлдеги лицензиясын алууга татыктуу болгон.
 2004-05-жылдары өкмөттүк делегациянын курамында Кытай Эл Республикасына барган.
 Аламүдүн райондук (2004) Ала-Арча айылдык кеңешине, ж. Военно-Антоновка айыл округуна депутат болуп шайланат.
 Кенжебай молдонун небереси, Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Келдиев Николай

Келдиев Николай (1955-ж. туулган, Кызыл-Ой кыштагы) - жогорку категориядагы мугалим, жетекчи кызматкер.
 
1976-ж. Кыргыз мамлекеттик университетинин механика-математикалык факультетин бүткөндөн кийин Фрунзе орто мектебинде математика мугалими болуп ишке орношкон.

1986-95-жылдары Фрунзе мектебинин тарбия иштери боюнча директордун орун басары, директору, «Кызыл-Ой» бириккен чарбасынын төрагасы болуп иштеген.
Учурда Түркмөн орто мектебинде математика мугалими болуп эмгектенүүдө.
Грамоталар, дипломдор менен сыйланган.
Кожотай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Касымов Шамшидин

Касымов Шамшидин (1911, Суусамыр өрөөнү, Үч-Эмчек жайлоосу - 1983, Бишкек) - согуштун ардагери.
 
 Улуу Ата Мекендик согуштун катышуучусу.
 Басмачылар менен болгон күрөшкө активдүү катышкан.
 1927-ж. Орок айылынан 7 классты бүтүрүп, Фрунзе шаарына келип, «Конторгуч» (конторско-торговое училище) окуу жайын (1930), Москвадагы ОГПУнун борбордук мектебин (1938), Кыргызстан КП БКнын алдындагы партиялык мектепти (1946), Москвадагы байланыш боюнча электр-техникалык институтту (1958; сырттан окуган) бүтүргөн.
 1938-жылдан Кыргыз ССРинин НКВДсында ар кандай кызматтарды аркалайт.
 1938-41-жылдары Республиканын байланыш тармагында иштейт.
 1941-ж. Улуу Ата Мекендик согушка чакырылып, анда 1Прибалтика фронтунун курамында 257-Суворов атындагы ордендүү Сиваш дивизиясында согушка катышкан.
 1943-ж. Саратовдогу аскердик-саясий окуу жайын бүтүрүп, 1-Прибалтика фронтунун курамында ботальон командиринин саясий бөлүмү боюнча орун басары болуп, согуш аяктаганга чейин кызмат өтөйт.
 Ал Берлинге чейин барып, башка кыргызстандыктар менен эле кошо Рейхстагдын дубалына жазылып калган.
 Согуштан кийин Кыргызстан КПнын Фрунзе облустук комитетинде инструктор болуп эмгектенген.
 Кыргыз ССР Министрлер Советинин алдындагы дене тарбия жана спорт боюнча комитеттин 1-төрагасы (1948-51), Республиканын «Союзпечатында» төраганын орун басары, кийин төрагасы (1951-64), Кыргыз ССР байланыш министрлигинин коллегия мүчөсү.
 1964-ж. ардактуу эс алууга чыккан.
 Өмүрүнүн акырына чейин комсомолдун ардагерлер кеңешине мүчө болуп, жаштарды интернационалдык духта тарбиялоого активдүү катышкан.
 Ал II даражадагы Улуу Ата Мекендик согуш ордени (1944), «Германияны жеңгендиги үчүн» (1945), «Эмгектеги каармандыгы үчүн» медалдары менен сыйланган.
 Кыргыз ССР Жогорку Советинин Ардак грамотасын алган.
 Суусамырлык жаманбай урууеунан чыккан Касым ажынын урпагы.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Карыбеков Индусбек

Карыбеков Индусбек (17. 4. 1958-ж. туулган, 1-Май кыштагы) - жетекчи кызматкер.
К. И. Скрябин атындагы Айыл чарба институтун бүтүргөн (1986; сырттан окуган).
Советтик Армиянын катарында кызмат өтөгөн (1976-78-ж).
 
1978-79-жылдары Кыргызстан дыйканчылык илимизилдөө институтунда лаборант, 1979-84-жылдары Суусамыр кой чарба бирикмесинде талаачылык боюнча эсепчи, 1984-87 ушул эле чарбада бөлүм башчы, 1987-92-жылдары Суусамыр» совхозунда директордун орун басары, 199297-жылдары Суусамыр бириккен дыйкан чарбаларынын төрагасы, 1998-99-жылдары Кара-Балта шаарында спирт терминалы боюнча бажыканада улук инспектор, 2001-03-жылдары Бишкек шаарындагы мамлекеттик акционердик лизинг компаниясында менеджер, 2004-жылдан Жайыл райондук коомчулукту өнүктүрүүнү колдоо мекемесинде эксперт болуп иштеп келет.
Грамоталар менен сыйланган.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Карабекова Зейнеп

Карабекова Зейнеп (27. 10. 1936-ж. туулган, 8-Март кыштагы) - Республикага эмгек сиңирген мугалим, Кыргыз Республикасынын алдында сиңирген эмгеги үчүн өзгөчө пенсиянын ээси.
 
Фрунзе шаарындагы Кыргыз кыз-келиндер педагогикалык институтун бүтүргөн (1957).
Эмгек жолун 1957-ж. Суусамыр орто мектебинде мугалим болуп баштаган.
1957-жылдан 1994-жылга чейин 37 жыл бир мектепте талыкпай эмгектенген.
Ал 1966-ж. «Ардак Белгиси» ордени жана Эл агартуу министрликтин Ардак грамоталары менен сыйланган.
1978-ж. СССР Жогорку Советине депутат болуп шайланган.
Суусамыр кыштагындагы 3 кабаттуу мектептин курулушунун демилгечилеринин бири.
Учурда ардактуу эс алууда.
Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Карабекова Бүбүшайыр Жолдошалиевна

Карабекова Бүбүшайыр Жолдошалиевна (9. 5. 1958-ж. туулган, Суусамыр кыштагы) - тажрыйбалуу мугалим.
 
В. В. Маяковский атындагы кыргыз кыз-келиндер педагогикалык институтун бүтүргөн (1980).
Эмгек жолун 8-март орто мектебинде мугалим болуп баштаган.
1981-жылдан Суусамыр орто мектебинде орус тили жана адабияты мугалими.
1991-2003-жылдары Суусамыр орто мектебинде окуу-тарбия иштери боюнча директордун орун басары болуп эмгектенген.
Ардак грамоталар менен сыйланган.
Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Карабеков Сатынбай

Карабеков Сатынбай (2. 2. 1932, 1-Май кыштагы - 1997, Суусамыр кыштагы) -ардагер мугалим.
 
Фрунзе мамлекеттик мугалимдер институтунун табият таануу жана география факультетин артыкчылык диплому менен (1952), Кыргыз мамлекеттик университетинин химия-биология факультетин бүтүргөн (1963; сырттан окуган).
 1952-53-жылдары Тянь-Шань облусунун Жумгал районунун «Кызыл-Октябрь» мектебинде, 1953-60-жылдары Калинин районуна караштуу Суусамыр орто мектебинде, 1960-жылдан 1-Май орто мектебинде мугалим болуп иштеген.
 1967-жылдан 1977-жылгачейин 1-Май орто мектебинде директор болгон.
 1970-ж. Лениндин 100 жылдыгы юбилейлик жана 1981-ж. «Эмгек ардагери» медалдары жана Элге билим берүү министрликтин Ардак грамоталары менен сыйланган.
 Анын ысымы менен 1-Май орто мектеби аталган (2009).
Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Калыкова Анара Кадыралиевна

Калыкова Анара Кадыралиевна (15. 9. 1961-ж. туулган, Фрунзе шаары) - эл агартуунун отличниги (2008), жетекчи кызматкер.
 
Орус тили жана адабияты институтун артыкчылык диплому менен бүтүргөн (1983).
Эмгек жолун Суусамыр орто мектебинде мугалим болуп баштаган.

Нарын облусунун Суусамыр билим берүү бөлүмүнүн инспектору (1993), Суусамыр өрөөнүндөгү 1-Май орто мектебинде директор (1994), Жайыл райондук билим берүү бөлүмүнүн Суусамыр өрөөнү боюнча жетектөөчү адис (1996), Суусамыр айыл өкмөтүнүн жооптуу катчысы (1998-2002) болуп иштеген.
Учурда Кара-Балта шаарындагы № 5 орто мектебинин директору.

Ардак грамоталары менен сыйланган.
Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Калыйбеков Молдоөмүр

Калыйбеков Молдоөмүр (15. 8. 1933, Суусамыр кыштагы - 2007, ошол эле жер) - эмгек ардагери.
 
Ал Фрунзедеги эки жылдык мугалимдер институтунун табият таануу жана география факультетин (1952) жана Кыргызстан мамлекеттик университетинин тарых факультетин бүтүргөн (1960).

1952-53-жылдары ТогузТоро районунун Казарман орто мектебинде, 1953-55-жылдары Суусамыр орто мектебинде мугалим, 1960-85-жылдары мектептин директору, Суусамыр айылдык кеңештин төрагасы, Суусамыр башкы кой чарба бирикмесинин (ГОО) партиялык комитетинин катчысы болуп эмгектенген.
1997-жылдан улгайган адамдарга колдоо көрсөтүүчү «Суусамыр» фондусунун президентинин милдетин аткарган.

Улуу Ата-Мекендик согуштун жеңишинин 45 жана 50 жылдыгы, Лениндин 100 жылдык юбилейлик медалдары жана Ардак грамоталар менен сыйланган.
1960-90-жылдары Суусамыр айыл кеңешиюга жана райондук кеңештин депутаты болуп шайланган.
Кыргызстан КП БКнын XVI съездинин делегаты (1976) болгон.
Суусамыр районунун уюштурулушуна активдүү катышкан.
Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Казыбаева Сүйүмкан Асаналиевна

Казыбаева Сүйүмкан Асаналиевна (1. 2. 1965-ж. туулган, Жумгал району, азыркы Доскулу айылы) - жогорку категориядагы мугалим.
 
Фрунзе шаарындагы Кыз-келиндер педагогикалык институтун бүтүргөн (1988).
Эмгек жолун Түркмөн атындагы орто мектепте мугалим болуп баштаган.
Кийинчерээк директордун орун басары, 2000-03-жылдары окуу-тарбия башчысы, 2003-жылдан директордун окуу бөлүмү боюнча орун басары болуп иштеп келүүдө.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Казакбаева Сайна

Казакбаева Сайна (3. 2. 1922-ж. туулган, Суусамыр кыштагы) - эмгек ардагери.
 
1938-жылдан 1942-жылга чейин Суусамыр кыштагында китепканачы болгон.
1942-жылдан 1953-жылга чейин Суусамыр айылдык кеңешинде катчы жана төрайым, 1953-62-жылдары Кызыл Аскер (Сокулук)районунда колхозчу, 1962-76-жылга чейин Суусамыр айылдык керек-жарак коомунда ар кандай кызматтарда иштеген.

«Улуу Ата-Мекендик согушта эмгектеги каармандыгы үчүн», Лениндин 100 жылдык юбилейлик жана 1980-ж. «Эмгек ардагери» медалдары менен сыйланган.
Бир нече жолу Социалисттик мелдештин жеңүүчүсү болгон.
1942-жылдан 1976-жылгачейин айылдык кеңешке депутат болуп шайланган.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кабыл уулу Кулболду

Кабыл уулу Кулболду (1863, Жумгал өрөөнү, Көк-Ой кыштагы - 1936, Суусамыр кыштагы) - колунан көөрү төгүлгөн зергер уста.
 
Күмүштөн кооз буюмдарды(аялдардын билеригин, иймек, топчу, чач уштук) жана ат жабдыктарын жасаган.
Ошондой эле темирди да иштетип, элге керектүү шаймандарды жасап берген.
Жыгаччылык менен да алектенип ээр, боз үйдүн сөөгүн даярдаган.

1882-ж. Суусамыр өрөөнүнө көчүп келип, өмүрүнүн акырына чейин жашаган.
1887-1936-жылдары 1-Май кыштагында эки тегирмен куруп, элдин данын тартып берип турган.
1936-жылдан 1963-жылга чейин ал тегирменди уулу Эсенжан иштетип келген.
Темиржан уруусунан болгон.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Исагулов Астарбек

Исагулов Астарбек (10. 10. 1945, 1-Май кыштагы - 2003, Каракол айылы) - жеке фермер, эмгектин ардагери.
 
Эмгек жолун 1966-ж. Аламүдүн районунун Таш-Мойнок совхозунда койчу болуп баштаган.
Кийинчерээк баш чабан болгон.

Кыргыз Республикасы эгемендүүлүк алгандан кийин биринчилерден болуп жеке менчик фермер чарбасын уюштурган.
Чарбасында миңге жакын кой, 70 жылкы жана ЗОдан ашуун уй болгон (2010).

«Социалисттик мелдештин жеңүүчүсү» (1975, 1978) төш белгиси, «Эмгектеги артыкчылыгы» медалы (1973) жана 3-даражадагы «Эмгек даңкы» ордени (1978) менен сыйланган.

Чарбанын, райондун жана Айыл чарба министрлигинин көптөгөн мактоо грамоталарын алган.
Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Исабаев Акылбек

Исабаев Акылбек (1930, Суусамыр өрөөнү - 1998, 1-Май кыштагы) - эмгек ардагери.
 
Мектепти аяктагандан кийин Суусамырда уюшулган кызыл үйдө китепканачы, чарбанын эсепчиси (учётчик), айылдык кеңеште катчы, кийин төрагасы болуп шайланат.

Андан соң Чүй облусунун Кант районуна караштуу Ысык-Ата совхозунда Суусамырдагы мал чарба бөлүмчөсүнүн башкаруучусу болуп көп жылдар бою (1960-1972) иштеп, ардактуу эс алууга чыккан.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Иманкулов Сапарбек

Иманкулов Сапарбек (1930, Үлгү айылы - 1989, Кожомкул кыштагы) - эмгек ардагери жана жетекчи кызматкер.
 
 1948-жылдары Кыргыз мамлекеттик университетитинин тарых факультетин артыкчылык диплому менен бүтүргөн (1952).
 Ошол эле жылы. Ош облусунун Куршаб районундагы Ворошилов атындагы орто мектепке директор болуп дайындалат.
 1956-ж. мартта Куршаб районунун элге билим берүү бөлүмүнүн башчысы, 
 1956-ж. июнда Чүй облусундагы Ивановка районуна элге билим берүү бөлүмүнүн башчысы, 
 1957-ж. Ивановка районундагы Октябрь атындагы орто мектепте директор болот.
 1958-жылдын башында Фрунзе облусунун Калинин райондук элге билим берүү бөлүмүнүн башчысы болуп дайындалат.
 Ошол жылы декабрда Суусамыр орто мектебине директор, 
 1960-62-жылдары ошол эле мектепте тарых мугалими, 1963-66-жылдары Военно-Антоновкадагы жетим балдар үйүндө мугалим, республикадагы профсоюздар уюмундагы пионер лагердин башчысы, Сокулук райондук аткаруу комитетинде инструктор болуп эмгектенген.
 1967-жылдан Суусамырдагы 8-Март орто мектебинде тарых сабагынан мугалим болуп иштеп келген.
 1956-ж. Куршаб райондук кеңешинин депутаты, 1957-ж. Ивановка РК КПнын бюро мүчөсү болгон.

Бир нече жолу райондук комитетинин, райондук элге билим берүү бөлүмдөрүнүн жана облустук комитеттердин Ардак грамоталары менен сыйланган.
«Социалистик мелдештин жеңүүчүсү» деген төш белгинин ээси болгон.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Иманкулов Кеңешбек Эмилбекович

Иманкулов Кеңешбек Эмилбекович (1. 1. 1958-ж. туулган, Ысык-Ата району, Кеңеш кыштагы) - айыл чарбасынын отличниги, жетекчи кызматкер.
 
К. И. Скрябин атындагы айыл чарба институтун бүтүргөн (1981).

Эмгек жолун Кенес-Анархай машина мал чарба станциясында диспетчер болуп баштаган.
Кант районундагы «Труд» колхозунда экономист, башкы экономист (1981-2005), колхоздун башкармасынын төрагасы, Люксембург айылдык кеңештин төрагасы болуп эмгектенген.

2005-07-жылдары жеке менчик «Бай» дыйкан чарбасын уюштуруп, жетектеп келген.
2007-жылдан «ЭС» ачык акционердик коомунун текшерүү комиссиясынын мүчөсү.

Айыл жана суу чарба министрлигинин ардак грамоталары менен сыйланган.
Суусамырлык чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар